Определение на Съда (шести състав) от 6 юни 2013 г. — Faet Oltra/Омбудсман
(Дело C‑535/12 P)
„Обжалване — Член 19 от Статута на Съда — Явно недопустима жалба за отмяна — Принципи на равно третиране и на пропорционалност — Явна неоснователност на твърденията за наличието на основания за обжалване“
Съдебно производство — Искова молба или жалба — Изисквания за форма — Жалба, подадена без посредничеството на адвокат — Жалбоподател, който е и адвокат, имащ право да практикува пред национална юрисдикция — Липса на последици — Явна недопустимост (член 19, трета и четвърта алинея и член 21, първа алинея от Статута на Съда; член 57, параграф 1 и член 119 от Процедурния правилник на Съда) (вж. точки 9, 10, 19, 20, 26 и 31)
Предмет
Жалба срещу Определение на Общия съд (седми състав) от 20 септември 2012 г. по дело Faet Oltra/Омбудсман (T‑294/12), с което Общият съд отхвърля като недопустимо искането за отмяна на решение на Европейския омбудсман от 23 февруари 2012 г. за отхвърляне на жалба, подадена от жалбоподателя след отказ на Комисията да започне процедура за установяване на неизпълнение на задължения срещу Кралство Испания поради твърдяно нарушение на някои разпоредби и принципи на социалното право
Диспозитив
1)
Отхвърля жалбата.
2)
Г‑н Rafael Faet Oltra понася направените от него съдебни разноски.